কেন্দ্রীয় বাজেটে নারকেল চাষের উন্নতির জন্য প্রকল্পের ঘোষণা

ওয়েবডেস্ক- পেশ হল কেন্দ্রীয় বাজেট (Union Budget 2026-2027)। ভোটের আগে এই বাজেট নিয়ে একাধিক আশা প্রত্যাশা ছিল মধ্যবিত্ত থেকে শিল্পপতিদের। একাধিক খাতে আশা পূরণ হয়েছে, আবার অনেক কিছুই ফাঁক থেকে গেল। কেন্দ্রীয় বাজেটে নারকেল চাষের (coconut farming) উন্নতির জন্য প্রকল্পের ঘোষণা করা হয়েছে। যার লক্ষ্য উৎপাদনশীলতা বৃদ্ধি ও নারকেল শিল্পকে আধুনিকীকরণ করা।

এই ঘোষণার আওতায় নারকেল উন্নয়ন পর্ষদ-এর মাধ্যমে উন্নত প্রযুক্তি ব্যবহার সহ ২৫ হাজার টাকা পর্যন্ত ভর্তুকি দেওয়া হচ্ছে। কেন্দ্রীয় অর্থমন্ত্রী নির্মলা সীতারামন (Finance Minister Nirmala Sitharaman) বাজেট ঘোষণায় নারকেল চাষ ও সংশ্লিষ্ট শিল্পের উন্নতির জন্য বাজেটে পৃথক প্রকল্পের ঘোষণা করা হয়েছে।

আরও পড়ুন- বাজেট ২০২৬, আয়কর রিটার্ন নিয়ে বড় ঘোষণা নির্মলা সীতারামনের

নারকেল গাছের চারা তৈরি ও নতুন নারকেল নার্সারি স্থাপনের জন্য নারকেল উন্নয়ন পর্ষদের তরফে কৃষকদের ২৫ হাজার টাকা ভর্তুকি ও অনুদান দেওয়া হচ্ছে।উন্নত জাতের হাইব্রিড নারকেল চাষে জোর দেওয়া হয়েছে, যা ছোট ও মাঝারি কৃষকদের আয় বাড়াতে সাহায্য করবে। নারকেল ভিত্তিক পণ্য উৎপাদন ও প্রক্রিয়াকরণ শিল্পকে আধুনিকীকরণ করার পরিকল্পনা নেওয়া হয়েছে। গ্রামীন অর্থনীতিতে নারকেল চাষের গুরুত্ব বাড়াতে ও উৎপাদনশীলতা বাড়াতে ইন্টিগ্রেটেড ফার্মিং সিস্টেমের ব্যবহারের উপর বিশেষ গুরুত্ব দেওয়া হয়েছে।